গুৱাহাটী,২ অক্টোবৰঃ দক্ষিণ-পশ্চিম দিল্লীৰ এখন আৰক্ষী থানাৰ বাহিৰত হুলস্থূলীয়া পৰিবেশ সৃষ্টি কৰাৰ লগতে আৰক্ষীক আক্ৰমণ কৰাৰ দৰে ঘটনা সংঘটিত কৰিছে ৫৩ জন আফ্ৰিকাৰ নাগৰিকে। এইদৰে আৰক্ষী থানাৰ সন্মুখতে আৰক্ষীক আক্ৰমণ কৰা বাবে এই ৫৩ জন আফ্ৰিকাৰ নাগৰিকক গ্ৰেপ্তাৰ কৰা হৈছে।
জানিব পৰা মতে আফ্ৰিকান নাগৰিকসকলে থানাখনৰ সন্মুখত প্ৰথমে এক হুলস্থুলীয়া পৰিবেশৰ সূচনা কৰিছিল। যাৰ ফলত থানাৰ বাহিৰৰ পৰিস্থিতিৰ অৱনতি ঘটিছিল। পৰিস্থিতি এনে পৰ্যায় পাইছিলগৈ যে আৰক্ষীয়ে শূন্যলৈ গুলীচালনাৰ কৰিবলৈও বাধ্য হৈছিল। এক সংঘাটময় পৰিৱেশৰ মাজতে মৃত্যু হৈছিল এজন আফ্ৰিকান নাগৰিকৰ।
আৰক্ষীয়ে জনোৱা অনুসৰি এজন আফ্ৰিকান ব্যক্তিৰ সন্দেহজনক পৰিস্থিতিত দিল্লীৰ এখন চিকিৎসালয়ত মৃত্যু হৈছিল। পিছত চিকিৎসকে তেওঁৰ বন্ধুসকলক এই বিষয়ে আৰক্ষীক অৱগত কৰিবলৈ কৈছিল। কিন্তু তেওঁৰ বন্ধুসকলে আৰক্ষীক অৱগত নকৰাকৈ মৃতদেহটো কঢ়িয়াই নিয়াৰ বাবে জোৰ দিছিল। ফলস্বৰূপে চিকিৎসালয় কৰ্তৃপক্ষই আৰক্ষীক মাতিব লগা হৈছিল। ইয়াৰ পিছত মোহন বাগিচা আৰক্ষী থানাৰ বাহিৰত এই আফ্ৰিকা নাগৰিকসকলে ভিৰ কৰিছিল আৰু আৰক্ষীক আক্ৰমণৰ দৰে ঘটনাও সংঘটিত কৰিছিল। আৰক্ষীয়ে কৈছে যে ২০ ৰ পৰা ২৫ জন আফ্ৰিকান নাগৰিকে আৰক্ষী চকীত প্ৰৱেশ কৰিছিল আৰু থানাৰ ভিতৰৰ বয়বস্তু লণ্ডভণ্ড কৰিছিল। ইয়াৰোপৰি আৰক্ষী থানাৰ বাহিৰত ৰখা বাহনসমূহো ক্ষতিগ্ৰস্ত কৰিছিল। যাৰ পিছত আৰক্ষীয়ে শূন্যলৈ গুলী চালনা কৰিব লগা হৈছিল। ঘটনাৰ সন্দৰ্ভত ৫৩ জন আফ্ৰিকান নাগৰিকৰ বিৰুদ্ধে এক গোচৰ ৰুজু কৰা হৈছে।
Save my name, email, and website in this browser for the next time I comment.
গুৱাহাটী,১ ডিচেম্বৰঃ দেশৰ নৌসেনা বাহিনীৰ ২৫ সংখ্যক মুৰব্বী হিচাপে দায়িত্ব গ্রহণ কৰে এডমিৰেল আৰ হৰি কুমাৰে। নৌসেনাৰ মুৰব্বী এডমিৰেল কৰমবীৰ সিঙে অৱসৰ গ্রহণ কৰাৰ পাছতেই ২৫ সংখ্যক চীফ অৱ দ্য নেভেল ষ্টাফ (চিএনএছ) হিচাপে এডমিৰেল আৰ হৰি কুমাৰক দায়িত্ব অর্পণ কৰা হয়।
গুৱাহাটী,২৮ নবেম্বৰঃ সংসদৰ শীতকালীন অধিৱেশন প্ৰাৰ্কক্ষণত বিৰোধী ঐক্যত ফাট মেলা পৰিলক্ষিত হৈছে। দৰাচলতে শীতকালীন অধিৱেশনত ঐক্যৱদ্ধভাৱে থিয় দিয়াৰ বাবে কংগ্ৰেছে আহ্বান জনোৱা বিৰোধীৰ বৈঠকত অংশগ্ৰহণ নকৰে মমতা বেনাৰ্জী নেতৃত্বাধীন তৃণমূল কংগ্ৰেছে।
সোমবাৰে বিৰোধী দলসমূহৰ বৈঠকৰ আহ্বান জনাইছিল বিৰোধী দলপতি মল্লিকাৰ্জুন খাৰ্গেই। তৃণমূল কংগ্ৰেছৰ বৰ্জনৰ পিছত দুটা বিৰোধী দল সমাজবাদী পাৰ্টি আৰু আম আদমি পাৰ্টিয়ে এই বৈঠকৰ পৰা আঁতৰি থকাৰ সম্ভাৱনা বৃদ্ধি পাইছে। জানিব পৰা মতে তৃণমূল কংগ্ৰেছৰ গোৱা শাখাৰ বিৰোধিতাৰ বাবই কংগ্ৰেছে আহ্বান কৰা এই বৈঠকৰ পৰ আঁতৰি থকাৰ সিদ্ধান্ত গ্ৰহণ কৰিছে তৃণমূল কংগ্ৰেছৰ সৰ্বভাৰতীয় নেতৃত্বই। উল্লেখ্য যে গোৱাত কংগ্ৰেছ আৰু বিজেপিৰ বিৰুদ্ধ নিৰ্বাচনত অৱৰ্তীণ হৈছিল তৃণমূল কংগ্ৰেছ।
গুৱাহাটী,২৭ নবেম্বৰঃ ভাৰতলৈ আহিব ৰাছিয়াৰ ৰাষ্ট্ৰপতি ভ্লাদিমিৰ পুটিন। ভাৰতত অনুষ্ঠিত হ'বলগীয়া ২১ সংখ্যক ভাৰত-ৰাছিয়া সন্মিলনৰ বাবে ভাৰতলৈ আহিব পুটিন। ৬ ডিচেম্বৰত ভাৰতত উপস্থিত হ'ব পুটিন। এই সময়ছোৱাত ৰাছিয়াৰ ৰাষ্ট্ৰপতি পুটিন আৰু ভাৰতৰ প্ৰধানমন্ত্ৰী নৰেন্দ্ৰ মোডীয়ে বৈঠকত অংশগ্ৰহণ কৰিব। কৰ'না কালত এইখন দুয়োজন নেতাৰ প্ৰথম বৈঠক হ'ব। এই সন্মিলনত কৌশলগত অংশীদাৰীত্ব শক্তিশালী কৰাৰ ওপৰত গুৰুত্ব আৰোপ কৰা হ'ব। বৈদেশিক পৰিক্ৰমা মন্ত্ৰালয়ৰ মুখপাত্ৰ অৰিন্দম বাগচীয়ে এই কথা জনায়।
প্ৰধানমন্ত্ৰী নৰেন্দ্ৰ মোডী আৰু ৰাষ্ট্ৰপতি ভ্লাদিমিৰ পুটিনৰ এখন শীৰ্ষ বৈঠকৰ সৈতে ভাৰত-ৰাছিয়া 'টু-প্লাছ-টু' বৈঠকৰ প্ৰথম সংস্কৰণ প্ৰতিৰক্ষা আৰু বৈদেশিক মন্ত্ৰীৰ আলোচনা অনুষ্ঠিত হ'ব। ৰাছিয়াৰ ৰাষ্ট্ৰপতিৰ ভাৰত ভ্ৰমণৰ ক্ষেত্ৰত কেইবাটাও চুক্তি স্বাক্ষৰিত হ'ব পাৰে। ২০২১ চনত ভ্লাদিমিৰ পুটিনৰ এইটো দ্বিতীয় বিদেশ ভ্ৰমণ হ'ব। পুটিনে শেষবাৰৰ বাবে ২০১৮ চনত সন্মিলনত অংশগ্ৰহণ কৰিবলৈ আহিছিল। দুয়োখন দেশে এছ-৪০০ চুক্তিস্বাক্ষৰ কৰিছিল।
প্ৰধানমন্ত্ৰী নৰেন্দ্ৰ মোদীয়ে ২০১৯ চনত পূৱ ৰাছিয়াৰ ভ্লাদিভষ্টক চহৰ ভ্ৰমণ কৰিছিল। ভাৰতে সেই সময়ত পূৱ ৰাছিয়াৰ বিকাশত ভাৰতীয় ব্যৱসায়িক অংশগ্ৰহণ বৃদ্ধি কৰিবলৈ ১ বিলিয়ন ডলাৰৰ ছফ্ট ক্ৰেডিট লাইন ঘোষণা কৰিছিল। ইফালে সন্মিলনখনত এছ-৪০০ সন্দৰ্ভত বিতংভাৱে আলোচনা কৰা হ'ব বুলি আশা কৰা হৈছে। ইয়াৰ উপৰিও ভাৰতত ৰাছিয়ান স্পুটনিক লাইট ভেকছিন ব্যাপকভাৱে প্ৰস্তুত কৰা হৈছে। সেই অনুসৰি কৰ'না ভাইৰাছৰ বিষয়েও বৈঠকত আলোচনাৰ সম্ভাৱনাও আছে।
